Pehmelakk

Pehmelakk (prantsuse keeles vernis mou) on sügavtrükitehnika.

Samuti võib pehmelakk tähendada selles tehnikas teostatud graafikateost.

Tehnika 

Metallplaat kaetakse pehme krundiga ja seejärel asetatakse krunditud metallplaadile paber.
Paberile tehakse joonis pliiatsi või kriidiga. Joonistuskohal hakkab krunt (olenevalt surve tugevusest rohkem või vähem) paberi külge.
Paber eemaldatakse ja krundist kohati vabanenud plaat söövitatakse.
Seejärel tehakse tõmmis. Tõmmisele on iseloomulik pehme sõmerjoon.

Ajalugu 

Esimeseks pehmelakitehnika kasutajaks peetakse sakslast Dietrich Meyerit (1572–1658).

Tuntud pehmelakitehnika viljelejad

Maailmas 

 Thomas Gainsborough
 James Gillray
 Théophile-Alexandre Steinlen
 Pierre-Auguste Renoir
 Félicien Rops
 Leonid Osipovich Pasternak

Eestis 

 Eduard Viiralt
 Ott Kangilaski

Vaata ka 

 Graafika
 Kõrgtrükk
 Sügavtrükk
 Lametrükk

Graafika tehnikad